భారత జాతీయపతాకం
భారత జాతీయ పతాకాన్ని రూపొందించింది ఆంధ్రుడైన పింగళి వెంకయ్య. జాతీయపతాకాన్ని ఖాదీ బట్టతో మాత్రమే చేయాలని జాతీయపతాక నిబంధనలు తెలియజేస్తున్నాయి. పతాకావిష్కరణ, వాడకాల గురించి కచ్చితమైన నియమావళి]] అమల్లో ఉంది.
రామన్ స్పెక్ట్రోస్కోపీ
కాంతి స్థితిస్థాపక రహిత పరిక్షేపం గురించి అడాల్ఫ్ స్మెకల్ 1923లోనే ఊహించినప్పటికీ, 1928 నాటికి గాని అది ఆచరణాత్మకంగా పరిశీలించబడలేదు. రామన్ ఎఫెక్ట్‌కు దాని ఆవిష్కర్తలలో ఒకరైన భారతీయ శాస్త్రజ్ఞుడు సర్ సి.వి. రామన్ పేరు పెట్టబడింది. సి.వి. రామన్ (1928, కె. ఎస్ కృష్ణన్‌తో కలిసి) సూర్య కాంతి ఉపయోగించి ఈ ప్రభావాన్ని ఆవిష్కరించేరు. దరిదాపు అదే సమయంలో గ్రిగొరీ లాండ్స్‌బెర్గ్, లియొనిడ్ మండెల్‌స్టామ్‌ లు ఈ ప్రభావాన్ని పరిశీలించిన దాఖలాలు ఉన్నాయి. . సూర్యకాంతిని ఉపయోగించి ఏకవర్ణ కాంతిని సృష్టించడానికి చవక రకం ఫోటోగ్రాఫిక్‌ ఫిల్టర్‌ను, ఏకవర్ణ కాంతిని అడ్డుకోవడానికి క్రాస్డ్ ఫిల్టర్‌ను వాడి ఈ ఆవిష్కరణను సాధించినందుకు రామన్ 1930లో భౌతికశాస్త్రంలో నోబెల్ బహుమతిని గెలుచుకున్నారు.